Свободна практика

CGBG MeetUp #29 – среща на живо
2025-04-02 19:30 - 23:30 (Europe/Helsinki) | The steps, ул. Братя Миладинови 12, София
Ако се развиваш в сферата на компютърната графика или поне се интересуваш от темата, вероятно си посещавал събитието. В случай че не си – присъедини се през март, мисля, че ще намериш своето място.
Какво те очаква?
Нови хора и интересни запознанства, разговори за технологии, споделяне на свежи идеи в неформална, приятелска обстановка.
Освен всичко това, очаквай и интересен гост, който ще ти сподели проектите, върху които работи.
За кого е подходящо събитието

За всички, които се интересуват от технологии и компютърна графика.

Участието е без такса, не е необходима предваритена регистрация.

От идея до емоция: Как се създава ангажиращо визуално съдържание с AI – уебинар
2025-03-27 19:00 - 21:00
Използваш ли AI в дизайна? Наясно ли си какви са възможностите, които ти разкрива и как би могъл да ги приложиш в работата си?
Ако отговорът е „не“, но темата все пак ти е интересна, уебинарът е точно за теб. Включи се, за да разбереш как да приведеш AI в полза в работата си. И още – как да създаваш автентични визуализации, които:

са съобразени с индивидуалността на всеки клиент;
предизвикват емоционален отклик у аудиторията.

Събитието започва с теоретична част, в която разбираш:

кои са популярните инструменти;
как да структурираш промпт;
какви са регулациите, с които да се съобразиш.

Лекторът споделя с теб успешни примери от практиката си и ти показва как AI може да ти помогне да разшириш креативността си, запазвайки своя почерк.
За кого е подходящо

За студенти и начинаещи дизайнери.

Лектор

Теодора Абрашева е експерт в дизайна и визуалната комуникация повече от 15 години. Занимавала се е с графичен, UX/UI. Работи за социалните мрежи на Lidl, Vivacom, а пред 2023-а става подизпълнител на дигиталната агенция ZN Consulting, базирана в Брюксел.

Участието е без такса, с предварителна регистрация.

Медийна грамотност – формулата на Скандинавския север за устойчиво общество – събитие от хибриден тип
2025-03-27 08:00 - 17:00 | Топлоцентрала, ул. Емил Берсински 5, София, Bulgaria
Умението ни да отсяваме информацията е ключово в епохата, в която се намираме. Това важи с пълна сила за подрастващото поколение. Какви са най-добрите практики в Скандинавието в тази насока? Ела, за да научиш повече, ако темата е важна за теб.
Събитието е разделено на няколко панела:

Институционални стратегии, предизвикателства, свързани с дезинформацията и младежко участие в борбата с фалшивите новини.
Успешното приложение на медийната грамотност в училищата и обществото.
Практически методи за интегриране на образованието по медийна грамотност в училищата и общностите.

Събитието се излъчва и онлайн, във Фейсбук.
За кого е подходящо

За педагози, специалисти в областта на образованието и всички, които се интересуват от темата за медийната грамотност.

Лектори

Лектори са експерти от Дания, Норвегия, Финландия и Швеция в областта на медийната грамотност.

Участието е без такса, с предварителна регистрация.

Какъв да стана, когато порасна – събитие на живо
2025-03-22 11:00 - 18:00
Родител си на тийнейджър, който, нормално, все още не е решил по кой професионален път да поеме. Може би събитието ще му даде по-ясна представа за различните възможности, които се разкриват пред него.
Предложи му да се включи или елате заедно. Тук:

получава насоки за избор на кариера, съобразени с интересите и способностите му;
запознава се с професионалисти от различни сфери.

За кого е подходящо събитието

За ученици (7-12 клас), студенти, учители, родители и всички, които търсят нова професионална посока.

Участието е без такса, с предварителна регистрация.

Повече информация получаваш на телефон 0899460306.

Дни на роботиката – събитие на живо
2025-03-21 - 2025-03-22 | ТУ София, Студентски Комплекс, ул. „проф. Георги Брадистилов“ 11, София, Bulgaria
Чувал ли си за Дни на роботиката – най-голямото състезание по роботика? Защо ти пиша за него? Ако детето ти е в тинейджърска възраст или студент, и проявява особен интерес към технологиите, събитието със сигурност ще му се стори супер интересно и забавно. Предложи му да се включи. Самите организатори целят да насърчат развитието на младежите в техническите сфери.
Темата на тазгодишното издание е „Pirates“. Добре е да знаеш, че участието може да бъде както индивидуално, така и групово (до 3-ма души). Условията за участие са специфични, всички тях можеш да прочетеш в сайта.
Какво да очакваш?

изложение с технологични разработки;
работилници;
състезания.

Категориите, в които се провеждат състезанията, са разнообразни. Сред тях са:

3D лабиринт;
рали състезание – автономни;
иновативни решения (софтуерни и хардуерни проекти) и др.

Научаваш повече за всички категории от страницата на събитието.
А какво би било едно състезание без томболи и награди? Има и от тях, и то по много. Срокът за записване е 21.03.
За кого е подходящо

За всички, които се интересуват от технологии.

Участието е безплатно, но с предварителна регистрация.

Как се намира работа в UX/UI сферата – уебинар
2025-03-13 19:00 - 21:00
Начинаещ дизайнер си, зареден с ентусиазъм и идеи, и точно сега е моментът, в който трябва да потърсиш своята нова или първа работа. Отдели час, за да се включиш в събититето. Напълно безплатно е, вярвам, че е и полезно. Лекторът споделя с теб своя опит и наблюдения относно това как да спечелиш мечтаната позиция.
Какво още научаваш?

кои са най-честите грешки при търсенето на работа в UX/UI сферата;
защо не успяваш да си намериш работа;
как networking събитията могат да ти бъдат максимално полезни;
кои са често допусканите грешки по време на интервю.

За кого е подходящо

За всички, които искат да намерят реализация в сферата на дизайна.

Лектор

Даниела Борисова е дизайнер на потребителско преживяване. Част от екипа на Tech Hub Sofia by Lufthansa Technik AG, където работи по изграждането и развиването на продукти в сферата на авиацията.

Участието е без такса, с предварителна регистрация.

Creative thinking – онлайн събитие
2025-03-11 19:00 - 21:00
Имаш ли себе си за креативен човек? Твориш ли? Ако отоворът е „да“, събитието със сигурност ти е от полза, защото ти помага да излезеш извън собствените си рамки.
Може ли да се измерва креативността? Лекторът ти дава насоки как да се случи, а от него научаваш още:

кои са основните ѝ принципи;
какви са различните креативни инструменти;
как да използваш спомагателни средства в процеса.

За кого е подходящо събитието

За всички, които искат да знаят как да развият творческото си мислене.

Лектор

Димитър Узунов е сценарист и продуцент. Работил е с артисти от над 20 държави в цял свят. Основател е и на платформата Театър & Наука, на българското издание на фестивала за наука и изкуство Theatre of Wonder. Изнасял е лекции и е провеждал уъркшопи в цял свят.

Участието е без такса, с предварителна регистрация.

Ден на предприемача – с гост Марио Пешев
2025-03-10 19:00 - 23:30 | Gramophone Club, ул. "Будапеща" 6, София, Bulgaria
Ако търсиш бизнес събитие, което те среща с успешни предприемачи, тук е твоето място. Организира се всеки месец, на живо, а въпроси можеш да задаваш и ти по време на разговора.
През март се срещаш с Марио Пешев.
Кой е той?
Марио Пешев е предприемач и инвеститор, създател на дигитална агенция DevriX. Той е лектор, води обучения и семинари в училища, университети и организации както в Европа, така и в САЩ.
Книгата му „MBA Disrupted“ е двукратен бестселър в Амазон.
Как протича събитието?

Представяне на госта
Q&A Сесия
Нетуъркинг

За кого е подходящо събитието

За всички, които искат да развиват собствен бизнес.

Участието е платено, не е необходима предварителна регистрация.

AI Innovation Summit – конференция на живо
2025-03-06 | Интерпред, бул. "Драган Цанков" 36, София, Bulgaria
Какво е мястото на AI в бизнеса? Често ли си задаваш този въпрос? Има отговори, които не принадлежат на настоящето, но и такива, които намираме бързо, защото реалността ни ги предоставя сега. Как да използваш AI за целите на твоя бизнес днес? Отговор на този и много други въпроси получаваш от конференцията.
Събитието е разделено на няколко панела, а част от темите на лекциите са:

как AI повишава резултатите в дигиталния маркетинг;
как да създадеш асистент за 10 минути;
какви са възможностите и предизвикателствата пред съдържанието;
5 добри практики в използването на чатбот за продажби.

Програмата е разнообразна, виж я, за да знаеш какво още да очакваш.
Защо да се включиш в събитието?

Запознаваш се с тенденциите, които определят пазара през годината.
Включваш се в networking с лектори и специалисти от различни области.
Получаваш практически идеи, които можеш да приложиш веднага.

За кого е подходящо

За собственици на бизнес, маркетолози и всички, които се интересуват от темата за изкуствения интелект.

Лектори

Лекторите са експерти в областта на маркетинга и технологиите.

Участието е с такса, с предварителна регистрация.

Успешен LinkedIn маркетинг през 2025-та година – уебинар
2025-03-04 19:00 - 21:00
Защо е добра идея да имаш профил в LinkedIn, дори и да не търсиш работа или партньорство? Задавал ли си си този въпрос?
Може и да не знаеш, но в момента платформата има над 1 000 000 потребителя в България. И не само – все повече компании използват възможността да създадат реклама именно там.
Включи се в събитието, ако все още нямаш профил или имаш, но го използваш рядко. От лектора научаваш:

какви са новостите в платформата;
как да развиваш личен бранд и да оптимизираш профила си;
как да създаваш реклама в LinkedIn – стратегия и полезни трикове за оптимизация.

За кого е подходящо събитието

За всички, които не използват активно LinkedIn, но искат да се развиват и там.

Лектор

София Петрова е част от екипа на маркетинг агенция DGTalants. Тя е консултант за LinkedIn позициониране и реклама за екипите на над 15 компании.

Участието е безплатно, с предварителна регистрация.

„From Zero to Hero: TypeScript + React“ – уъркшоп на живо
2025-02-28 | Barter Community Hub, бул. Черни връх 47, София, Bulgaria
Не само си наясно какво е TypeScript, а искаш да задълбочиш познанията си по темата? Обучението е точно за теб. Включи се, допълваш пропуските си и научаваш много нови неща от експерт в областта.
Събитието ти е от полза, защото:

практически ориентирано е – лекторът има дългогодишен опит и знае как да поднесе темата така, че да ти е не само интересна, но и насочена към практиката;
дава ти възможност да получиш отговори на въпросите си и да участваш в дискусии;
осигурява ти много нови знания.

За кого е подходящо събитието

За всички, които се интересуват от TypeScript.

Лектор

Камен Коцев е софтуерен инженер с над 12 години опит и част от екипа на HackBulgaria.

Участието е с такса, с предварителна регистрация. Уъркшопът се провежда при минимум 10 души и максимум 20.

49 € с ДДС – лична регистрация
79 € с ДДС – фирмена регистрация

Ден на предприемача – с Мартин Попов, Interactive Share – събитие на живо
2025-02-24 19:00 - 23:30 | Gramophone Club, ул. "Будапеща" 6, София, Bulgaria
Ако идеята за създаване на собствен проект вече се е настанила трайно в бъдещите ти планове, може би е добре да започнеш с доза мотивация и вдъхновение да направиш смело първата крачка. Или вече развиваш собствен бизнес? Включи се в Деня на предприемача, ако все още не си посещавал събитието. Има какво да си вземеш от разказите на успешни хора.
Гост през февруари е Мартин Попов – управител на дигиталната агенция Interactive Share. Самият той е един от водещите експерти в областта на дигиталния маркетинг.
Организирал е конференции по темата и е бил жури на редица конкурси.
Събитието е разделено на няколко панела:

Основна част
Q&A сесия
Нетуъркинг

За кого е подходящо

За предприемачи или хора, които искат да развиват собствен бизнес.

Участието е с такса, с предварителна регистрация.

Силата на сценичното присъствие: Стратегии за говорене пред публика – събитие на живо
2025-02-12 19:30 - 21:30 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Налага ти се понякога да говориш пред аудитория или да презентираш пред колеги и клиенти. Не се чувстваш особено уверен в тези моменти и знаеш, че това влияе на представянето ти. Иска ти се да си по-спокоен и по-убедителен. Включи се в уъркшопа, за да се научиш да преодоляваш страха от публичното говорене и да представяш идеите си уверено.
От лектора научаваш как да:

изградиш сценично присъствие, което завладява аудиторията;
разбираш по-добре човешките емоции;
мотивираш другите.

​За кого е подходящо

За всички, които искат да развият социалните си умения и да подобрят публичното си представяне.

Лектор

Петър Стоянов (Pepe), режисьор, актьор и театрален инструктор с над 20 години опит.

Участието е платено, с предварителна регистрация.

UI/UX трендове за 2025: как да изградим потребителски преживявания, които впечатляват – онлайн събитие
2025-02-06 12:00 - 13:30
Имаш малка фирма, създаваш собствен бранд или пък поддържаш личен блог и искаш да подобриш потребителското преживяване в твоето онлайн пространство? Дизайн обученията със сигурност ти дават ценни насоки. Ако в момента се оглеждаш за подобно, включи се в UI/UX трендове за 2025. Напълно безплатно е, а от лектора научаваш как да:

повишиш процента на потребителите, които остават на сайта ти;
увеличиш ангажираността им;
оптимизираш конверсиите и постигнеш по-добри резултати.

Темите, които се разглеждат, са:

Микро анимациите – с какво привличат;
Достъпността (Accessibility) в дизайна – необходимост ли е;
Персонализацията чрез UI/UX – как да направим изживяванията по-добри;
AI и автоматизация – как изкуственият интелект може да подобри процесите в дизайна;
UX Writing – защо думите имат значение.

За кого е подходящо събитието

За всички, които имат собствен блог или фирмен сайт.

Участието е без такса, с предварителна регистрация.

Голяма Etsy среща – събитие на живо
2025-01-31 18:00 - 21:00
Развиваш Etsy магазин от дълго време или пък едва сега стартираш. И в двата случая ще ти е от полза да попаднеш в група от съмишленици или сред хора с повече опит и свои собствени истории, предизвикателства и успехи.
Включи се в събитието, ако и на теб често ти възникват въпроси, относно работата с Etsy, клиентите, представянето. Ела и ако смяташ, че имаш какво да споделиш с други собственици на магазин. Защо да присъстваш? Попадаш сред общност от хора, от които срещаш подкрепа.
Включи се, за да:

споделиш своя опит;
почерпиш вдъхновение от чуждите истории.

Очаквай и награди!
За кого е подходящо събитието

За хора, които развиват бизнес в Etsy.

Участието е платено, с предварителна регистрация.

Как да постигнем мечтите си – събитие на живо
2025-01-28 18:30 - 20:30 | The Social Teahouse, ул. Преслав 53, Варна
Началото на годината много често е обвързано с обещания за промяна. Като че ли мотивацията ни в точно този период е най-голяма. Използвай я, за да планираш годината така, че да осъществиш поне една своя голяма цел.
Ако живееш във Варна, посети събитието, със сигурност ти е от полза. Насърчава те да направиш стъпка напред и ти дава отговори на някои важни въпроси:

как да се изправиш срещу страховете си;
как да изградиш постоянство;
как да започнеш да действаш проактивно и др.

Може би най-полезен е фактът, че те среща с хора, които целенасочено вървят към осъществяване на мечтите си.
За кого е подходящо

За всички, които искат да направят крачка към целите си.

Лектор

Весела Велин и съпругът ѝ са основатели на школа по ДОДЖОТО в София и планират да разраснат школата във Варна.

Участието е безплатно, с предварителна регистрация.

Ден на предприемача, гост Доброслав Димитров – събитие на живо
2025-01-27 19:00 - 23:30 | Gramophone Club, ул. "Будапеща" 6, София, Bulgaria
В края на януари предстои поредното издание на Ден на предприемачите. Ако все още не знаеш, събитието всеки месец те среща с успешни български предприемачи, които идват, за да споделят своя опит. На живо е, така че, ако имаш въпроси, можеш да ги зададеш.
Гост през януари е Добросла Димитров. Съосновател е на Imperia Online – гейминг компания, продадена през 2018 г., както и основател на IT Talents – академия за безплатно обучение по програмиране. Като ангелски инвеститор в EnduroSat, българска компания, специализирана в разработването и производството на малки сателити и космически технологии, Димитров активно подкрепя развитието на иновации в космоса. Освен всичко това, той е ангажиран с откриването на редица нови технологични училища в страната.
Ето каква е програмата на събитието:

Регистрация
Основна част с гост Доброслав Димитров, Co-Founder of Imperia Online
Q&A сесия
Свободен нетуъркинг

За кого е подходящо

За всички, които развиват собствен бизнес.

Лектор

Доброслав Димитров, предприемач.

Участието е платено, с предварителна регистрация.

Нощта на предприемачите – събитие на живо
2025-01-13 19:00 - 23:30 | Oscar Club, Славянска 15, София, Bulgaria
Ако развиваш собствен бизнес, поне веднъж си участвал в Нощта на предприемачите. Не си? Включи се, сигурна съм, че ще намериш мястото си тук. Освен това ще си тръгнеш с поне един полезен контакт. Това е не просто събитие за предпримечиви хора, а мини общество, което:

те среща с хора, с подобни на твоите интереси;
ти дава възможност да обмениш ценен опит и знания.

Средата е приятелска и те мотивира да се движиш напред.
За когo е подходящо

За всички, които развиват собствен бизнес.

Участието е с такса, с предварителна регистрация.

„Свръхчовекът“ на живо
2024-12-29 18:30 - 22:00 | Planet Schwarz Tech Theater, бул. Черни връх 51, София, Bulgaria
Често слушаш „Свръхчовекът с Георги Ненов“, а епизодите те вдъхновяват да вървиш смело и уверено по своя собствен път. Ако все още не си присъствал на някое от живите излъчвания, може би точно сега е моментът.
Ела не само да зададеш въпроси към госта (ако имаш желание, разбира се), но и за да:

подкрепиш фондация „Свръхчовекът с Георги Ненов“ и нейната дейност;
се запознаеш с готини, млади, развиващи се хора като теб.

А кой гостува? Мая Донева. Знаеш, че понякога ти споделяме събития от Чайната – е, Мая Донева е основател. Споменавам го, защото винаги си заслужава да чуеш мотивите на човек, който развива с такова усърдие проект-кауза.
За кого е подходящо събитието

За всички, които обичат смислените разговори и искат да подкрепят „Свръхчовекът“.

Лектор

Георги Ненов е основател на подкаста „Свръхчовекът с Георги Ненов“. С историите, които разказва, той вдъхновява хората да променят живота си.

Участието е платено, с предварителна регистрация.

Коледна магия: Украсяване на джинджифилови къщички – събитие на живо
2024-12-21 11:00 - 14:00 | The Social Teahouse, ул. Преслав 53, Варна
Привършваш ли вече с работните ангажименти? Мечтаеш ли вече за дните, които ще прекараш със семейството и приятелите си?
Ако си във Варна в празничните дни, заведи любимите си хора на работнилница за сглобяване и украсяване на джинджифилови къщички в Чайната. Децата ще се забавляват и възрастните също.
Организаторите осигуряват всички необходими материали, а ако ти искаш да добавиш от себе си някое и друго лакомство, донеси по твой избор.
Средствата подпомагат дейността на Чайната.
За кого е подходящо събитието

За семейства с малки деца.

Участието е с такса, с предварителна регистрация на телефон 088 461 4108.

IT Entrepreneurship: Основни стъпки за стартиране на бизнес – онлайн събитие
2024-12-17 19:30 - 21:30
Мечтаеш да изградиш свой собствен бизнес и вече си направил първите стъпки в тази посока. Посещаваш различни обучения, които ти помагат да развиеш идеите си. Курсовете, семинарите и срещите с професионалисти (счетоводители, предприемачи и други специалисти) добавят нов нюанс към визията ти за бизнес. Сигурна съм, че и от това събитие ще извлечеш полза.
Включи се, за да научиш:

как да откриеш своята бизнес ниша;
как да намериш правилните партньори;
какво да избягваш при стартиране на бизнес.

Събитието е част от IT Entrepreneurship – общност, която ежемесечно организира IT събития. Абонирай се, за да не пропуснеш интересна тема.
За кого е подходящо

За всички, които искат да стартират собствен бизнес.

Лектори

Мартин Куванджиев е предприемач с богат опит в стартиращите компании особено в сферите на блокчейн и финтех. Избран за „Предприемач на годината под 30“л Съосновател е на Encorp.io и ръководи разработването на сигурни и иновативни технологични решения, които трансформират бизнеса.

Участието е без такса, с предварителна регистрация.

Емоционална интелигентност в работна среда – събитие на живо
2024-12-17 - 2024-12-18 | Giunti Psychometrics Bulgaria, Хан Омуртаг 54, София, Bulgaria
Емоционалната интелигентност е незаменима в работната среда, защото помага да управляваме по-добре стреса, конфликтите и взаимоотношенията. Освен това развива умението ни да взимаме по-добри решения, разбирайки както собствените си емоции, така и тези на другите.
Ако отдавна обмисляш обучение в тази посока, разгледай предстоящото. Работи се в малки групи с интерактивен подход, който ти помага да разбереш в дълбочина емоциите си.
По време на обучението:

придобиваш умение за прилагане на емоционалната интелигентност в професионална среда;
получаваш обратна връзка.

За кого е подходящо

За всички, които искат да се включат в курс за емоционална интелигентност.

Лектори

Илина Начева е доктор по социална психология, преподавател в НБУ и УНСС, и изследовател в БАН. Специализира в обучения за развитие на меки умения, управление на кризи и работа с конфликтни групи.
Цветелина Гюрова е магистър по психология с над 25 години опит в обучения, подбор и оценка. Провежда тренинги по лидерство, емоционална интелигентност, коучинг и управление на промяната.

Участието е платено, с предварителна регистрация.

Скритата красота на Северния бряг – документален филм
2024-12-16 19:30 - 21:00 | Клуб на пътешественика, ул. "Сердика" 19, София
Ходил ли си на море в късна есен и то не къде да е, а по красивия ни Север? Ако се чудиш защо морето се озовава в блог за фрийлансъри, давам ти идея за кратка почивка по време на работната седмица. Един от големите позитиви на свободната практика (а и на хоум офиса въобще) е възможността да пътешестваш по всяко време, да попадаш на нови и интересни места, да опознаваш страната и света.
Включи се в събитието през декември, за да откриеш своето вдъхновение за пътешествие до северната част на Черно море, в хладните дни.
За кого е подходящо

За всички, които обичат пътешествията.

Участието е с такса, с предварителна регистрация.

Подаръци с кауза: пъзели и бордови игри – събитие на живо в Чайната
2024-12-13 17:00 - 20:00 | The Social Teahouse, ул. Преслав 53, Варна
Искаш да се включиш в кауза за Коледа? Социалната чайна е мястото! С какво ще бъдеш изненадан тази година? С бордови игри. Как ти звучи? А ако ти кажа, че идеята е не просто да поиграеш, а да продадеш своите собствени игри и пъзели, които вече не използваш? Или пък да се сдобиеш с „нови“. Би ли се включил?
Ако отговорът е „да“, изобщо не се колебай. Заяви, че искаш да участваш като продавач, и ела на етаж 2 в Чайната, за да се освободиш от старите и ненужни игри. Така подпомагаш дейността на организацията.
Втори вариант е просто да дойдеш, да се позабавляваш с приятели и да поиграеш на етаж 1.
И не забравяй, че Чайната приема дарения на пъзели и игри в достатъчно добро състояние.
За кого е подходящо събитието

За хора, които обичат игрите и искат да подкрепят кауза по празниците.

Входът е платен.

продавач – 20 лв.
участие в игри – 5 лв.

7 изпитани тактики за успешно съдържание - уебинар
2024-12-10 19:00 - 21:00
Как да създаваш ангажиращо съдържание? И по-конкретно – съдържание, грабващо твоята аудитория? Този въпрос си задава всеки, който развива сам онлайн бизнеса си.
Публикации, които карат хората да споделят, реагират и коментират – това е основната тема на уебинара. Включи се, за да разбереш как да ги създаваш и адаптираш спрямо своя собствен бизнес.
От лекора научаваш как да:

пишеш завладяващи истории;
влияеш върху емоциите на потребителите.

Виждаш реални примери, които подплатяват вече получените знания.
За кого е подходящо събитието

За всички, които създават съдържание за социалните мрежи.

Лектор

Ивелина Хаджийска маркетинг специалист с над 6 години опит. Учила е в Лондон, често е гост-лектор в НБУ. Тя е основател на Sofia Marketing Meetups.

Участието е без такса, с предварителна регистрация.

7 изпитани тактики за успешно съдържание – уебинар
2024-12-10 19:00 - 21:00
Готов ли си да поработиш върху съдържанието, което създаваш, за да започне да привлича повече трафик? Включи се в уебинара, за да разбереш как да създаваш публикации и постове, които се споделят, коментират и ангажират. Получаваш конкретни насоки и съвети, които ти помагат да увеличиш активността и да постигнеш оптимални резултати.
От лектора научаваш как да:

изградиш връзка с аудиторията си;
предизвикаш емоции;
подтикнеш към действие.

Лекторът споделя с теб реални примери, които са ти от полза, когато създаваш своите текстове.
За кого е подходящо събитието

За всички, които искат да създават съдържание за уеб и социални мрежи.

Лектор

Ивелина Хаджийска е маркетинг специалист с над 6 години опит, завършила е University of Greenwich. Инициатор е на Sofia Marketing Meetups – платформа за споделяне на знания и опит в маркетинга.

Участието е без такса, с предварителна регистрация.

Основи на Google Analytics: от данни към решения - уебинар
2024-12-09 19:00 - 21:00
Искаш ли да знаеш какво правят посетителите на твоя сайт? Откъде влизат, докъде четат в блога, кои страници отварят? Все въпроси, на които Google Analytics отговаря. Ако до момента не си използвал инструмента, уебинарът е точно за теб. Включи се, за да разбереш:

как да настроиш профила си и инсталираш проследяващ код;
кои са ключовите метрки;
как да създаваш персонализирани отчети.

За кого е подходящо събитието

За хора, които не знаят как да използват Google Analytics.

Участието е без такса, с предварителна регистрация.

Как да стартирам бизнес от „А до Я“ 2024 – онлайн събитие
2024-11-30 - 2024-12-01
Усещаш ли как времето отлита, докато мечтаеш да създадеш собствен бизнес… някой ден? Все си намираш оправдания – прекалено си зает, много си уморен, нямаш време, рисково е…
Познато ли ти е? Дай си възможност да направиш поне първата крачка към собствената си мечта, и се включи в двудневния семинар „Как да стартирам бизнес от А до Я“. Получаваш ясни насоки и отговори на много от въпросите си. От Стойне Василев научаваш също:

за теб ли е предприемачеството;
какво е уникална идея;
как да направиш ефективен маркетинг план;
коя е най-подходящата платформа за бизнеса ти – онлайн магазин, блог или „визитна картичка“;
как да изградиш дългосрочни взаимоотношения с първите си клиенти и т.н.

Всички теми можеш да видиш в подробната програма на обучението. Отвори я, разгледай я, за да разбереш с какво ти е от полза.

За кого е подходящо събитието

За кого е подходящо събитието които имат желанието да създадат собствен бизнес, но се колебаят дали да направят първата крачка.

Лектор

Стойне Василев е предприемач и създател на Академия СтартБизнес.bg. Усилията му са насочени към това да помага за развитието на малкия бизнес в България.

Участието е с такса, с предварителна регистрация.

eCOMCLUB: Автоматизации за растеж
2024-11-28 19:00 - 23:00 | FeelBetter
Развиваш собствен онлайн магазин и темата за автоматизациите никак не ти е чужда. Напротив, дълбаеш в нея, за да оптимизираш максимално работата си. Присъедини се към eCOMCLUB в края на месеца, за да надградиш знанията си. По време на срещата научаваш как различните инструменти ти помагат да оптимизираш процесите си.
Ела, за да обсъдиш добрите практики с експерти и да зададеш въпросите, които те вълнуват.
Тук разговаряш с:

Бисер Кръстев – Prim.io
Радослав Атанасов – Пен Шоп Груп
Петър Сараваков – Вис Виталис
Александър Томов – CloudCart

Какво е eCOMCLUB?
Възможност да се свържеш с други онлайн предприемачи, с които сте си взаимно полезни. Клуб, в който създаваш контакти, приятелства и познанства, научаваш нови неща, виждаш работещи решения. В eCOMCLUB попадаш в малко общество, което има за цел да се развивате взаимно.
Ето няколко причини, поради които да участваш в клуба:

срещаш се с eCommerce общността и с поне един експерт;
обменяш знания, идеи и опит;
допринасяш за развитието на своята общност.

За кого е подходящо събитието

За всички, които развиват онлайн магазин, независимо от платформата.

Участието е без такса, с предварителна регистрация.

Ден на предприемача с Димитър Димитров, основател на Ardes – събитие на живо
2024-11-25 19:00 - 23:30 | Gramophone Club, ул. "Будапеща" 6, София, Bulgaria
Като човек, който развива собствен бизнес, освен че тестваш нови идеи и действаш на принципа проба-грешка, вероятно влагаш време и ресурс, за да се учиш от добрите бизнес треньори и успешните предприемачи. В тази връзка съм сигурна, че си наясно какво представлява събитието. То има за цел да те мотивира като те срещне с влиятелни личности, извървели своя път до успешния бизнес.
Включи се в ноемврийското издание, за да чуеш какво има да ти каже инж. Димитър Димитров, CEO & Founder в Ardes.bg. Компанията обслужва над 100 000 клиенти годишно. Освен че ръководи още няколко компании, той подпомага българското образование, като изнася лекции пред ученици (част от инициативата „Share2inspire”).
Събитието е разделено на две части:

Основна – представяне на госта.
Q&A сесия – можеш да зададеш въпросите си.

За кого е подходящо

За предприемачи и всички, които търсят вдъхновение за своя малък бизнес.

Лектор

Инж. Димитър Димитров, основател на Ardes.bg, Шопикс България – компания, с над 8000 тайни клиенти, компания за сервиз на компютърна техника и такава за инвестиции в недвижими имоти (ЛД Сервиз ЕООД и ЛД Дивелопмънт ЕООД).

Участието е с такса, не е необходима предварителна регистрация.
